[α]γαθ[η τ]υχη. [στραταγεοντος των θεσ]σαλων ισαγορα μηνος ο[μολωι]ου εννομου εκκλησιας ουσης τ[ων τ]αγω[ν] [------ το]υ κλεογεν[εο]ς στυφωνος του νικοβουλου περιανδρου του λαμπου εμφανισμον ποιησα[με]νων [επ]ειδη ιταλος φιλισκου γυρτωνιος απο της πρωτης ηλικιας διατελει αει τινος αγαθου παραιτιος γινομενος τη πολει των θαυμακων και καθ ιδιαν τοις εντυγχανουσιν των πολιτων σπουδης και φιλοτιμιας ουθεν ενλειπων των συμφεροντων τη πολει τη θαυμακων καθως επιβαλλον εσ[εσ]τιν ανδρι καλωι καγαθωι και δοξης αντεχομενωι εδοξε τη πολει των θαυμακων επαινεσαι τε ιταλον επι τη προαιρεσει η εχει προς την πολιν των θαυμακων και επι τοις διαπεπραγμενοις υπ αυτου ευχρηστοις εις την πολιν και ειναι αυτον της πολεως της θαυμακων προξενον και ευεργετην και υπαρχειν αυτωι τε και εγγονοις παρα της πολεως της θαυμακων τα τιμια και φιλανθρωπα οσα και τοις αλλοις προξενοις και ευεργεταις της πολεως υπαρχει και τους ταγους της πολεως διαποστειλαι προς την πολιν των γυρτωνιων το αντιγραφον του ψηφισματος και τω[ν] τιμιων προνοηθηναι δε τους ταγους οπως αναγραφη το ψηφισμα και τα δεδομενα τιμια ου κ[αι τα αλ]λα εθιζουσιν παρακαλεσαι δε ιταλον ακολουθον γινομενον τη ιδιαι προαιρεσει συνεπιδουναι [αυτον εις την προσ]τατειαν της πολεως και φροντιζειν εμ πασιν. εδοξε δε τη πολει και πρεσβευτας εξαποσστ[ειλαι τους] παρακαλε[σο]ντας ιταλον επιδεξασθαι την προστατειαν της πολεως της θαυμακων και συνεπιδου[ναι αυτον] [καθο]τι [και εν] τοι[ς λ]οιποις διατετελεκεν εν πασιν ποιουμενος προνοιαν της πολεως της θαυμ[ακων ---] [------------------]ομενους λαδικον ανδρια λαμεδωνα αγησιμαχου ενγ[υ]ος της προξενιας λαμ[εδ]ω[ν] αγησιμ[αχου].
Thessalia (Achaia Phthiotis) — Thaumakoi (Domokos) — ca. 50 BC [Kram. 104, F11] — BCH 48 (1924) 369, 4
 ca. 50 BC [Kram. 104, F11] 